Starý Mateřov

Starý Mateřov situas en Ĉeĥio, regiono Pardubice, distrikto Pardubice, en ebenaĵo de la rivero Elbo kaj rivereto Bylanka, 8 km sudokcidente de la urbo Pardubice, ĉe la ŝoseo inter Pardubice kaj Heřmanův Městec. Vivas ĉi tie  ().

 Historio 
La unua mencio pri Starý Mateřov en historiaj dokumentoj estas en donaca kontrakto el la jaro 1227, per kiu posedanto Kojata donacis la vilaĝon al la monaĥejo de Opatovice. Eblas, ke la vilaĝo ekestis jam en la 10-a aŭ 11-a jarcento.

Mateřov estis familiara sidejo de senjoroj el Mateřov. Kelkaj el ili kaj iliaj posteuloj estas menciindaj:
 Jiřík Máteřovský el Máteřov - post lia morto en la jaro 1404 la havaĵo transiris al la reĝo
 Vojtěch Máteřovský - post batalo apud Prago devis elmigri Bohemion
 Hyacinta Máteřovská el Máteřov mortis en la jaro 1724 kiel priorino de la monaĥinejo en Doksany
 verkisto Alois Jirásek en sia romano Temno (Mallumo) traktas patron Máteřovský, jezuiton en Hradec Králové, kiu ĉeestis kontraŭreformaciajn agadojn. Ankaŭ lia frato estis jezuito kaj liaj tri fratinoj estis monaĥinoj.

En la jaro 1866 mortis pro ĥolero en Máteřov 16 homoj, ankaŭ paroĥestro el Třebosice Theobald Bulíček.

 Loĝantaro 

 Vidindaĵoj 
 Ligna poligona kampanilo el la 19-a jarcento kaj krucifikso el la jaro 1813
 El fortikaĵeto sur loko de nuna domo n-ro 1 estas konservitaj nur keloj. Pli poste ĉi tie estis ligna, ne tro granda senjora korto.

 Naskiĝintoj 
 František V. Potměšil - akademia pentristo
 Zdeněk Štěpánek - aktoro de Nacia teatro en Prago
 Václav Horák - elstara ĉarpentisto, en ĉirkaŭaĵo konstruis multajn lignajn domojn kaj ornamajn pinjonojn (en Starý Mateřov ekzemple sur domo n-ro 10)

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Oficialaj paĝoj de la vilaĝo 
 Mapo

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo